આદિપુરના ધુતારાએ અલ્પાબેનને સામખિયાળી બોલાવ્યા બાદ બ્યુટીપાર્લરનો વ્યવસાય બરાબર ચાલે તે માટે ધુતારાએ તેણીને વિશ્વાસમાં લઈ લીધી હતી. ત્યારબાદ યુવતી પાસે સોનાની વિધિ કરવા માટે રૃપિયા બે લાખના આભૂષણો મેળવી લીધા હતા અને પાછળથી મોબાઈલ ફોન પણ બંધ કરી નાખ્યો હતો. ગઠિયો દાગીના લઈ ગયા બાદ આખરે યુવતીએ પરિવારને બનાવ અંગે જાણ કરતાં સમગ્ર મામલો સપાટી પર આવ્યો હતો. ત્યારબાદ સામખિયાળી પોલીસે જયોતિષ સામે ગુનો નોંધી મોબાઈલ કોલ ડિટેઈલના આધારે તેને ઝડપી પાડવા પીએસઆઈ એમ.સી. ચૌધરીએ કાયદેસરની તજવીજ હાથ ધરી છે.